Johan Galtung

Johan Galtung (født 24. oktober 1930 i Oslo) er en norsk sociolog, matematiker og professor med speciale i freds- og konfliktløsning.
Han tilhører den norske adelsslægt Galtung.

CV 
 Columbia University, New York, Department of sociology: instructor/assistant professor 1957-1960
 International Peace Research Institute (Institut for fredsforskning), Oslo: grundlægger og direktør 1959-1969
 Journal of Peace Research: grundlægger 1964, redaktør til 1974
 FLACSO, Santiago: UNESCO professor 1962-1963, 1965, 1969
 Universitetet i Oslo: professor i konflikt- og fredsforskning 1969-1977
 Inter-University Centre, Dubrovnik: generaldirektør, 1973-1977
 Inst. Univ. d'études du développement, Geneva: professeur invite, 1977-1982
 United Nations University, Genéve/Tokyo: project coordinator, utviklingsforskning, 1977-1981
 Université Nouvelle Transnationale, Paris: Recteur, 1984-1995
 University of Hawai'i: distinguished professor, fredsforskning, 1987-1995
 Olof Palme-professor, fredsforskning, Stockholm, 1990-1991
 Universitet Witten/Herdecke: professor i globaløkonomi, 1988-1999
 Universitetet i Tromsø: Professor II,: sociologi, 1995-1999
 Ritsumeikan University, Kyoto: fredsforskning, 1997-1999
 Direktør TRANSCEND, Et netværk for fred og udvikling 1993.

Priser og udmærkelser 
 Alternativ Rosenkjær-pris, København, 1975.
 Alternativ Reith Lecture on Disarmament and Peace, Newcastle, 1981.
 Right Livelihood Award (»Alternative Nobel Peace Prize«), 1987.
 Norsk Humanistpris, Oslo, 1988.
 Sokrates-Prisen, Vuxenuppläring, Stockholm, 1990.
 Bajaj International Prize for Promoting Gandhian Values, Bombay, 1993.
 Alo'ha International Award, Honolulu, 1995.
 Norsk Sosiologforenings hederspris, Oslo, 2001.

Freds- og konfliktteori
Galtung udviklede begrebet strukturel vold samt teorier om imperialisme og om, hvordan nyheder udvælges i massemedierne. Hans arbejde bygger på en analyse af forskellige kulturers værdisystemer og er ofte kritisk mod de vestlige samfund.

Galtung definerer fred som det modsatte af vold, ikke det modsatte af krig, og siger bl.a. "at arbejde for fred er at udvide spektrummet for de ikke-voldelige muligheder". Han har deltaget som konfliktmægler i mere end 40 konflikter over hele verden, såsom Sri Lanka, Afghanistan, og Ecuador.

Konfliktløsning beskriver han som to drenges kamp om en appelsin. Johan Galtung hævder, at der kan opstilles fem løsninger på konflikten:
 Den ene dreng får appelsinen, den anden bliver vred og pønser på hævn
 Den anden dreng får appelsinen, den første dreng bliver vred og pønser på hævn.
 Den kedelige, diplomatiske løsning: hver dreng får en halv appelsin, hver dreng bliver kun delvist tilfreds
 Appelsinen bliver smidt væk og ingen får noget
 Drengene presser appelsinen, deler saften, sår kernerne i en ny fælles appelsinlund, og nyder frugterne og lunden i fællesskab fremover.

Som det fremgår, fremhæver Galtung den sidste løsning som den ideelle og tilføjer, at løsningen for at kunne bære skal vokse ud af “drengene” selv, samt at begge parter må give afkald på noget for at få mere til fælles deling. Han brugte denne løsning med succes i Mellemamerika hvor Ecuador Og Peru havde ligget i krig fire gange over 500 kvadratkilometer territorie. Via konfliktmægling nåede parterne frem til at danne et fælles naturreservat og gøre området binationalt.

Eksterne henvisninger 
Litteraturliste
 TRANSCEND 
 Institut for Fredsforskning, Oslo
 “Johan Galtungs Dialog” fra G21 Conference i Kyoto 2003

Sociologer fra Norge
Matematikere fra Norge
Personer fra Oslo
Modtagere af Brageprisen
Ansatte ved Oslo Universitet